גליון51, ‎ 23  בדצמבר ‎ 2009 


שינוי ‎ חברתי ‎ יקדם ‎ שינוי ‎ סביבתי‎ 

האינטרסים ‎ של ‎ תעשיות ‎ הנפט ‎ והרכב ‎ הכתיבו ‎ את ‎ התוצאה ‎ בקופנהאגן.‎ 


ועידת ‎ האקלים ‎ הבינלאומית ‎ בקופנהגן, ‎ שננעלה ‎ ב-19‎ 
בדצמבר, ‎ לא ‎ הניבה ‎ הסכם ‎ עולמי ‎ מחייב ‎ לצמצום ‎ הפליטה‎ 
של ‎ גזי ‎ החממה ‎ ולהגבלת ‎ התופעה ‎ ההרסנית ‎ של ‎ ההתחממות‎ 
של ‎ האטמוספירה. ‎ שבועיים ‎ של ‎ דיונים, ‎ בהשתתפות ‎ ראשיהן‎ 
של ‎ 120  מדינות, ‎ הבהירו, ‎ כי ‎ התחזקות ‎ המודעות ‎ הציבורית‎ 
לאקוטיות ‎ של ‎ בעיית ‎ האקלים ‎ והמחאות ‎ הציבוריות ‎ הגוברות‎ 
היה ‎ בהן ‎ כדי ‎ להוביל ‎ לכינוסה ‎ של ‎ הוועידה, ‎ אך ‎ לא ‎ לעדכון‎ 
כזה ‎ של ‎ האמנה ‎ הבינלאומית ‎ בנושא ‎ האקלים, ‎ שיכלול‎ 
מחויבויות ‎ ברורות ‎ להפחתת ‎ הפליטה ‎ של ‎ גזי ‎ החממה ‎ וכן‎ 
מנגנון ‎ בינלאומי ‎ לפיקוח ‎ על ‎ הביצוע ‎ של ‎ ההתחייבויות.‎ 

לאחר ‎ שארה״ב ‎ בהנהגת ‎ בוש ‎ הכשילה ‎ כל ‎ מאמץ ‎ בינלאומי‎ 
לבלימת ‎ ההתחממות ‎ ההרסנית, ‎ השתתפותו ‎ של ‎ הנשיא ‎ ברק‎ 
אובאמה ‎ בוועידת ‎ קופנהאגן ‎ הייתה ‎ צעד ‎ חיובי. ‎ אך ‎ בפועל,‎ 
הוביל ‎ אובאמה ‎ מהלך ‎ שמשמעותו ‎ -  הסכמה ‎ לא ‎ מחייבת ‎ של‎ 
כל ‎ אחת ‎ מהמדינות ‎ התעשייתיות ‎ להפחית ‎ את ‎ פליטת ‎ גזי‎ 
החממה ‎ וגם ‎ לסייע ‎ למדינות ‎ המפתחות ‎ לקדם ‎ פיתוח ‎ תעשייתי‎ 
מזהם ‎ פחות. ‎ בדרך ‎ זו, ‎ נדחה ‎ המאמץ ‎ להשיג ‎ הסכם ‎ מחייב‎ 
להתכנסויות ‎ הבאות, ‎ הצפויות ‎ במהלך ‎ 2010.‎ 

בכל ‎ הקשור ‎ לדיבורים ‎ חסרי ‎ התחייבות ‎ ממשית, ‎ הגדיל‎ 
לעשות ‎ הנשיא ‎ שמעון ‎ פרס, ‎ שברגע ‎ האחרון ‎ ניאות ‎ להביא‎ 
לקופנהגן ‎ את ‎ המסר ‎ המביש ‎ של ‎ ממשלת ‎ נתניהו: ‎ ישראל, ‎ לפי‎ 
פרס, ‎ מוכנה ‎ להפחית ‎ ב־20% ‎ את ‎ הגידול ‎ החזוי ‎ בפליטה ‎ של‎ 
גזי ‎ החממה. ‎ במילים ‎ אחרות, ‎ ישראל ‎ הרשמית ‎ מצהירה, ‎ שהיא‎ 
מתכוונת ‎ להמשיך ‎ ולהגדיל ‎ את ‎ פליטת ‎ הגזים ‎ המזיקים, ‎ וזאת‎ 
מבלי ‎ לנקוב ‎ באמצעים ‎ שיינקטו ‎ לשם ‎ צמצום ‎ הגידול.‎ 

חישובים ‎ כלכליים ‎ הראו, ‎ כי ‎ בעלות ‎ נמוכה ‎ יחסית, ‎ שלא‎ 
תעלה ‎ על ‎ 0.3%  מהתוצר ‎ השנתי ‎ העולמי, ‎ ניתן ‎ להגביל ‎ באופן‎ 
משמעותי ‎ את ‎ פליטת ‎ גזי ‎ החממה. ‎ הכוונה ‎ למעבר ‎ לאנרגיה‎ 
מתחדשת ‎ (שמש, ‎ רוח, ‎ מים) ‎ ולהמרת ‎ הפחם, ‎ הנפט ‎ והבנזין‎ 
בגז; ‎ לפיתוח ‎ תחבורה ‎ ציבורית ‎ יעילה; ‎ להגנה ‎ יעילה ‎ על‎ 
יערות ‎ הגשם. ‎ אך ‎ לשם ‎ כך ‎ נחוצה ‎ חשיבה ‎ חברתית-סביבתית‎ 
חדשה, ‎ שתעמיד ‎ במרכז ‎ את ‎ האינטרסים ‎ של ‎ העמים ‎ ותנקוט‎ 
צעדים ‎ ממשיים ‎ לצמצום ‎ הפערים ‎ החברתיים‎ -כלכליים ‎ בתוך‎ 
המדינות, ‎ ובעיקר ‎ בין ‎ המדינות ‎ התעשייתיות ‎ לבין ‎ אלה‎ 
שעדיין ‎ בשלבי ‎ תיעוש.‎ 


נעצרו ‎ עשרות ‎ פעילי ‎ שלום ‎ שהפגינו‎ 
נגד ‎ "ייהוד" ‎ ירושלים ‎ המזרחית‎ 

עשרות ‎ פעילי ‎ שלום, ‎ וביניהם ‎ פעילי ‎ מקי ‎ וחד״ש, ‎ נעצרו ‎ ב-‎ 
18.12  במהלך ‎ הפגנה ‎ נגד ‎ נישול ‎ משפחות ‎ פלסטיניות,‎ 
שקיימו ‎ בשכונת ‎ שייח׳ ‎ ג׳ראח ‎ בירושלים. ‎ כ-300 ‎ מפגינים‎ 
עשו ‎ את ‎ דרכם ‎ ממרכז ‎ העיר ‎ לשכונה. ‎ עוד ‎ בדרכם ‎ למקום‎ 
ההפגנה, ‎ עצרה ‎ המשטרה ‎ שישה ‎ מפגינים.‎ 

בהגיעם ‎ לשכונת ‎ שייח׳ ‎ ג׳ראח, ‎ קיבלו ‎ המפגינים ‎ הוראה‎ 
מהמשטרה ‎ להתפזר, ‎ בתואנה ‎ שזו ‎ "הפגנה ‎ לא-חוקית".‎ 
משלא ‎ התפזרו, ‎ המשטרה ‎ הפעילה ‎ כוח ‎ רב ‎ ועצרה ‎ 27  מהם.‎ 

המפגינים ‎ מסרו, ‎ כי ‎ השוטרים ‎ תקפו ‎ אותם ‎ באופן ‎ ברוטלי‎ 
ופצעו ‎ כמה ‎ מהם ‎ באורח ‎ קל. ‎ אסף ‎ שרון, ‎ אחד ‎ המפגינים,‎ 
מסר, ‎ כי ‎ זו ‎ הייתה ‎ הפגנה ‎ לגיטימית ‎ ובלתי-אלימה ‎ של ‎ שוחרי‎ 
שלום, ‎ המבקשים ‎ להביע ‎ הזדהות ‎ עם ‎ שכניהם ‎ ממזרח ‎ העיר.‎ 
אך ‎ המשטרה ‎ תוקפת ‎ את ‎ המפגינים ‎ בכוח ‎ רב ‎ זה ‎ השבוע‎ 
השני. ‎ "רבים ‎ מהמפגינים ‎ מאמינים, ‎ שהתנהגות ‎ המשטרה‎ 
נובעת ‎ ממניעים ‎ פוליטיים, ‎ וכי ‎ המשטרה ‎ מנסה ‎ להבעיר ‎ את‎ 
השטח, ‎ על ‎ מנת ‎ להקל ‎ על ‎ עבודתן ‎ של ‎ עמותות ‎ ימין ‎ קיצוני",‎ 
הדגיש ‎ שרון. ‎ גם ‎ בשבוע ‎ שעבר ‎ פוזרה ‎ הפגנה ‎ דומה ‎ בכוח ‎ רב,‎ 
ואז ‎ נעצרו ‎ 23  מפגינים.‎ 

למרות ‎ ניסיונות ‎ הצוות ‎ המשפטי, ‎ המטפל ‎ בעצורים, ‎ להביא‎ 
אותם ‎ לדיון ‎ מיידי ‎ באשר ‎ לתנאיי ‎ שחרורם, ‎ החליטה ‎ המשטרה‎ 
להעניש ‎ אותם ‎ ככל ‎ שמתיר ‎ לה ‎ החוק, ‎ ולהביאם ‎ בפני ‎ שופט‎ 
רק ‎ אחרי ‎ צאת ‎ השבת. ‎ בתגובה ‎ להתנהגות ‎ זו ‎ של ‎ המשטרה,‎ 
נערכה ‎ במוצ״ש ‎ (19.12) ‎ הפגנת ‎ מחאה ‎ מול ‎ בית ‎ המשפט‎ 
במגרש ‎ הרוסים. ‎ מאוחר ‎ בלילה, ‎ שוחררו ‎ כל ‎ העצורים ‎ עם‎ 
ההגבלה‎ :  לא ‎ להשתתף ‎ בהפגנות ‎ לא-חוקיות.‎ 

ההתנכלות ‎ הבוטה ‎ של ‎ המשטרה ‎ למפגיני ‎ השלום ‎ מבטאת‎ 
את ‎ המדיניות ‎ של ‎ הרחבת ‎ ההתנחלות ‎ היהודית ‎ במזרח‎ 
ירושלים, ‎ שמנהלת ‎ ממשלת ‎ נתניהו-ברק-ליברמן ‎ במסווה ‎ של‎ 
"הקפאת ‎ הבנייה ‎ בהתנחלויות". ‎ מדיניות ‎ זו ‎ היא ‎ גם ‎ התרסה‎ 
מול ‎ החלטת ‎ האיחוד ‎ האירופי ‎ בדבר ‎ שתי ‎ בירות, ‎ ישראלית‎ 
ופלסטינית ‎ בירושלים ‎ -  פתרון ‎ שהיא ‎ חלק ‎ בלתי ‎ נפרד ‎ מכל‎ 
תוכנית ‎ לשלום ‎ צודק ‎ ויציב.‎ 


מאבקים ‎ /2‎ 


הוקם ‎ מטה ‎ מאבק ‎ נגד ‎ הפרטת‎ 
המכינות ‎ הקדם־אקדמיות‎ 

בימים ‎ האלה ‎ מרחפת ‎ מעל ‎ ראשינו ‎ ההפרטה ‎ של ‎ המכינות‎ 
הקדם־אקדמיות. ‎ אני ‎ עוברת ‎ במחשבותיי ‎ על ‎ הנתונים ‎ שכבר‎ 
מוכרים ‎ לי ‎ בעל ‎ פה: ‎ 12,000  סטודנטים ‎ ב-45 ‎ מכינות;‎ 
מסלולים ‎ ייחודיים ‎ וייעודיים, ‎ שפותחו ‎ ע״י ‎ האגודה ‎ לקידום‎ 
החינוך, ‎ כדי ‎ לתת ‎ מענה ‎ לאלפי ‎ צעירים, ‎ שלא ‎ היו ‎ יכולים‎ 
לזכות ‎ בתעודת ‎ בגרות ‎ בדרך ‎ אחרת; ‎ אותם ‎ מסלולים‎ 
העלולים ‎ להיעלם ‎ עם ‎ כניסת ‎ החברה ‎ מרמנת ‎ לניהול ‎ המכינות.‎ 

הרגשה ‎ של ‎ חוסר ‎ צדק, ‎ של ‎ עוגמת ‎ נפש ‎ ושל ‎ הפתעה ‎ לא‎ 
רצויה, ‎ הובילה ‎ אותנו ‎ להקים ‎ במכללת ‎ ספיר ‎ את ‎ מטה ‎ המאבק‎ 
של ‎ המכינות ‎ הקדם־אקדמיות. ‎ ידענו ‎ בעבר ‎ ימים ‎ מתישים,‎ 
ימים ‎ של ‎ חוסר ‎ ודאות, ‎ של ‎ שיעור ‎ שמתחיל ‎ או ‎ נפסק ‎ עם‎ 
אזעקות, ‎ פיצוץ ‎ וחזרה ‎ לשגרה. ‎ אני ‎ זוכרת ‎ מאותם ‎ ימים ‎ את‎ 
האמונה, ‎ שאם ‎ השריקה ‎ עברה ‎ מעל ‎ ראשינו, ‎ סימן ‎ שניצלנו.‎ 
אולם ‎ הפעם ‎ זה ‎ שונה. ‎ אין ‎ שריקה, ‎ חברים. ‎ הפעם ‎ הסכנה ‎ היא‎ 
נחלתם ‎ של ‎ כולנו: ‎ סטודנטים, ‎ מורים ‎ ומנהלים ‎ ברחבי ‎ הארץ,‎ 
ואין ‎ בכך ‎ נחמה. ‎ לשם ‎ כך ‎ צריכים ‎ להתאחד ‎ ולהתארגן.‎ 

אנו ‎ קומץ ‎ של ‎ אנשים ‎ שבאים ‎ כל ‎ יום ‎ ללמוד ‎ וללמד. ‎ עם ‎ לא‎ 
מעט ‎ אומץ ‎ והמון ‎ חוצפה, ‎ קראנו ‎ לעצמנו ‎ ׳מטה ‎ המאבק׳‎ 
ומהדואר ‎ האלקטרוני, ‎ מהטלפון ‎ הנייד ‎ הפרטי, ‎ אנו ‎ חורשים‎ 
את ‎ המדינה ‎ במטרה ‎ להעביר ‎ את ‎ המסר ‎ לתקשורת, ‎ לחברינו‎ 
ולסטודנטים. ‎ פתחנו ‎ דף ‎ בפייסבוק, ‎ שמשך ‎ אליו ‎ המון‎ 
סטודנטים ‎ וגם ‎ מרצים. ‎ הצטרפו ‎ אנשים ‎ ממכללת ‎ נתניה,‎ 
מאוניברסיטת ‎ חיפה, ‎ מאוניברסיטת ‎ תל ‎ אביב, ‎ מאוניברסיטת‎ 
בן ‎ גוריון. ‎ התאחדות ‎ הסטודנטים ‎ הארצית ‎ תומכת ‎ בנו‎ 
והעמידה ‎ לרשותנו ‎ את ‎ משאביה, ‎ מקו ‎ לעובד ‎ קיבלנו ‎ עצות,‎ 
פעיל ‎ חברתי, ‎ העוסק ‎ בתחום ‎ יעוץ ‎ ותקשורת, ‎ בא ‎ ללא ‎ תשלום‎ 
ועל ‎ חשבונו ‎ ממרחק ‎ רב ‎ רק ‎ כדי ‎ לתרום.‎ 

אלא ‎ שזה ‎ עדיין ‎ לא ‎ מספיק. ‎ אנו ‎ זקוקים ‎ לתמיכתכם,‎ 
לעזרתכם ‎ ולהצטרפותכם, ‎ כדי ‎ להמשיך. ‎ אנו, ‎ המרצים,‎ 
עובדים ‎ כבר ‎ שנים ‎ בתנאים ‎ שאינם ‎ תנאים, ‎ ללא ‎ משכורת‎ 
בחופשת ‎ הקיץ ‎ או ‎ בחגים. ‎ כמו ‎ פועלים ‎ בקטיף, ‎ עבודתנו ‎ תמה‎ 
עם ‎ סוף ‎ העונה. ‎ ובכל ‎ זאת, ‎ מדובר ‎ בביתנו. ‎ האסון ‎ מתקרב‎ 
ועלינו ‎ לפעול. ‎ זו ‎ הדקה ‎ התשעים. ‎ בעוד ‎ שבועיים־שלושה‎ 
יהיה ‎ מאוחר ‎ מדי.‎ 

ליצירת ‎ קשר ‎ רוו311.00רוו01ר1@015ג0101ודו6'1/\‎ 

קלאודיה ‎ טפר‎ 

כנס ‎ רופאים ‎ פלסטינים ‎ וישראלים‎ 

ב-11.12 ‎ התקיים ‎ באוניברסיטת ‎ חברון ‎ הכנס ‎ הרפואי‎ 
השלישי, ‎ שנועד ‎ להציג ‎ בפני ‎ הרופאים ‎ הפלסטינים ‎ חידושים‎ 
רפואיים. ‎ כנסים ‎ קודמים, ‎ שהתקיימו ‎ גם ‎ הם ‎ במסגרת ‎ שיתוף‎ 
הפעולה ‎ בין ‎ רופאים ‎ לזכויות ‎ אדם ‎ לבין ‎ הסתדרות ‎ הרופאים‎ 
הפלסטינית, ‎ התקיימו ‎ בקלקיליה ‎ ובטול ‎ כרם. ‎ חשוב ‎ להזכיר,‎ 
כי ‎ שלטונות ‎ הכיבוש ‎ מנעו ‎ את ‎ יציאתם ‎ של ‎ אחדים ‎ מהרופאים‎ 
הפלסטינים, ‎ שהשתתפו ‎ בכנס, ‎ להכשרות ‎ רפואיות ‎ בחו״ל.‎ 

את ‎ הכנס ‎ הרפואי ‎ פתח ‎ ד״ר ‎ עאוני ‎ אלחטיב, ‎ נשיא‎ 
אוניברסיטת ‎ חברון, ‎ שהדגיש ‎ את ‎ שיתוף ‎ הפעולה ‎ הקיים ‎ בין‎ 
שני ‎ הצדדים ‎ ואת ‎ חשיבות ‎ השמירה ‎ על ‎ זכויות ‎ האדם ‎ בכלל,‎ 
והזכות ‎ לבריאות ‎ בפרט. ‎ ד״ר ‎ חאלד ‎ אלסראחנה, ‎ ראש ‎ סניף‎ 
הסתדרות ‎ הרופאים ‎ בחברון ‎ ומנהל ‎ בית ‎ החולים ‎ הממשלתי‎ 
בעיר ‎ יטא, ‎ קרא ‎ לקיים ‎ כנסים ‎ נוספים ‎ לטובת ‎ הרופאים‎ 


והחולים ‎ כאחד. ‎ בשם ‎ עמותת ‎ רופאים ‎ לזכויות ‎ אדם ‎ דיבר‎ 
סלאח ‎ האג׳ ‎ יחיא, ‎ מנהל ‎ הפעילות ‎ הרפואית, ‎ אשר ‎ ציין ‎ את‎ 
הקשרים ‎ הטובים ‎ עם ‎ ההסתדרות, ‎ והדגיש ‎ שעמותת ‎ הרופאים‎ 
מוכנה ‎ תמיד ‎ לשיתוף ‎ פעולה.‎ 

בכנס, ‎ בו ‎ השתתפו ‎ 150  רופאים ‎ פלסטינים, ‎ נשאו ‎ פעילים‎ 
של ‎ רופאים ‎ לזכויות ‎ אדם ‎ הרצאות ‎ מקצועיות ‎ בתחום‎ 
הרפואה.‎ 

בטייבה ‎ הפגינו ‎ הגד ‎ הריסת ‎ בתים‎ 

מאות ‎ הפגינו ‎ ב-18.12 ‎ במרכז ‎ טייבה ‎ נגד ‎ הריסת ‎ בתי‎ 
תושבים. ‎ זאת, ‎ לאחר ‎ שעשרות ‎ שוטרים ‎ הרסו ‎ ב-13.12 ‎ את‎ 
ביתו ‎ של ‎ עאדל ‎ סעיד ‎ רשיד, ‎ הנמצא ‎ בצדה ‎ הצפון־מזרחי ‎ של‎ 
העיר. ‎ בעקבות ‎ הריסת ‎ הבית ‎ קראה ‎ הוועדה ‎ העממית, ‎ הפועלת‎ 
בעיר, ‎ לשביתה ‎ כללית ‎ ־14.12. ‎ בין ‎ המפגינים ‎ בלטו ‎ ח״כ ‎ חנא‎ 
סוייד ‎ (חד״ש), ‎ וראשי ‎ חד״ש ‎ ומק״י ‎ בטייבה, ‎ ובהם ‎ ד״ר‎ 
זוהיר ‎ טיבי, ‎ ד״ר ‎ אחמד ‎ עיראקי ‎ ויו״ר ‎ מרחב ‎ ההסתדרות‎ 
במשולש ‎ הדרומי, ‎ ג׳מיל ‎ אבו-ראס.‎ 

תורכיה:‎ 

מחאות ‎ נגד ‎ איסור ‎ המפלגה ‎ הכורדית‎ 

שני ‎ כורדים ‎ נהרגו ‎ ושישה ‎ נוספים ‎ נפצעו ‎ במהלך ‎ הפגנות‎ 
בתורכיה ‎ (15.12) ‎ נגד ‎ הוצאתה ‎ אל ‎ מחוץ ‎ לחוק ‎ של ‎ מפלגת‎ 
החברה ‎ הדמוקרטית ‎ הפרו-כורדית. ‎ ההחלטה ‎ על ‎ סגירת‎ 
המפלגה ‎ עוררה ‎ את ‎ זעמם ‎ של ‎ כורדים ‎ רבים, ‎ המהווים ‎ כרבע‎ 
מהאוכלוסייה ‎ בתורכיה.‎ 

בעיר ‎ דיארבקיר ‎ הפגינו ‎ למעלה ‎ ממאה ‎ אלף ‎ תומכי‎ 
המפלגה ‎ שנאסרה. ‎ יו״ר ‎ המפלגה, ‎ אחמט ‎ טורק, ‎ אמר ‎ בעקבות‎ 
ההפגנה ‎ הגדולה, ‎ כי ‎ "כל ‎ עוד ‎ מטרתנו ‎ היא ‎ מציאת ‎ פיתרון‎ 
לבעיה ‎ הכורדית, ‎ אין ‎ זה ‎ משנה ‎ על ‎ מי ‎ מאיתנו ‎ ייאסר ‎ לעסוק‎ 
בפוליטיקה". ‎ מפלגת ‎ החברה ‎ הדמוקרטית ‎ שולטת ‎ ביותר ‎ מ-‎ 
100  רשויות ‎ מקומיות ‎ בדרום־מזרח ‎ טורקיה.‎ 

מכתב ‎ למערכת‎ 

פוטרתי ‎ בגלל ‎ שרציתי ‎ להקים ‎ ועד ‎ עובדים‎ 

פוטרתי ‎ לאחרונה ‎ מערוץ ‎ הספורט, ‎ לכאורה ‎ מ״סיבות‎ 
מקצועיות", ‎ ובעצם ‎ כיוון ‎ שכבר ‎ חודשיים ‎ אני ‎ מנסה ‎ להקים‎ 
ועד ‎ עובדים. ‎ כמובן, ‎ שמדובר ‎ בפיטורים ‎ בלתי ‎ חוקיים.‎ 

המצב ‎ כרגע ‎ הוא, ‎ שבעקבות ‎ ההפגנה ‎ מול ‎ הערוץ, ‎ הלחץ‎ 
התקשורתי ‎ והמכתב ‎ מהעו״ד ‎ של ‎ "כוח ‎ לעובדים", ‎ הנהלת‎ 
הערוץ ‎ החליטה ‎ "לפנים ‎ משורת ‎ הדין" ‎ לזמן ‎ אותי ‎ לשימוע‎ 
נוסף ‎ אצל ‎ המנכ״ל. ‎ ההזמנה ‎ הזאת ‎ באה ‎ כחלק ‎ ממכתב‎ 
תשובה ‎ שלהם ‎ לעורך ‎ הדין ‎ שלנו ‎ -  מכתב ‎ שכמו ‎ הרבה‎ 
מסמכים ‎ משפטיים, ‎ מטיל ‎ הרבה ‎ רפש ‎ לכיווני ‎ בלי ‎ יכולת ‎ של‎ 
ממש ‎ להוכיח ‎ את ‎ מה ‎ שנאמר.‎ 

מעבר ‎ לעניין ‎ האישי ‎ ולרצון ‎ שלי ‎ לחזור ‎ לעבודה, ‎ הדבר‎ 
שהכי ‎ חשוב ‎ לי ‎ עכשיו ‎ (בהקשר ‎ הזה) ‎ הוא, ‎ שעוד ‎ עובדים‎ 
יצטרפו ‎ לוועד ‎ ויתגברו ‎ על ‎ הפחד ‎ מפני ‎ ההנהלה. ‎ המאבק‎ 
להתארגנות ‎ עובדי ‎ בערוץ ‎ הספורט ‎ ונגד ‎ הפיטורים ‎ הבלתי־‎ 
חוקיים ‎ זכה ‎ להדים ‎ תקשורתיים ‎ רבים.‎ 

בקשתי ‎ הצנועה ‎ היא ‎ למסור ‎ מסר ‎ זה ‎ למספר ‎ רב ‎ של ‎ אנשים.‎ 
התמיכה ‎ הציבורית ‎ מהווה ‎ נדבך ‎ חשוב ‎ במאבק ‎ למען‎ 
ההתארגנות ‎ ונגד ‎ הפיטורים. ‎ תמיכה ‎ ציבורית ‎ מתחילה‎ 
בידיעת ‎ העובדות. ‎ מסרתי ‎ את ‎ העובדות ‎ בצורה ‎ התמציתית‎ 
ביותר, ‎ ועכשיו ‎ יש ‎ להפיץ ‎ מסר ‎ זה ‎ לכמה ‎ שיותר ‎ אנשים ‎ - 
בכמה ‎ שיותר ‎ מקומות.‎ 

דני ‎ אמיר‎ 


דמוקרטיה‎ /3‎ 


שט״ניץ, ‎ בג״ץ ‎ והממשלה ‎ המסכנה‎ 

אחרי ‎ שקברו ‎ את ‎ הצדק, ‎ אנשי ‎ האוצר ‎ כורים ‎ קבר ‎ לשוויון.‎ 


מאת ‎ תמר ‎ גוזינסקי‎ 

יש ‎ שיטה ‎ בשיגעון, ‎ לרבות ‎ בהתקפה ‎ של ‎ שר ‎ האוצר ‎ יובל‎ 
שטייניץ ‎ על ‎ בית ‎ המשפט ‎ העליון.‎ 

בהשתלחותו ‎ של ‎ שטייניץ ‎ היו ‎ שלוש ‎ טענות ‎ מרכזיות: ‎ בית‎ 
המשפט ‎ העליון ‎ דוחף ‎ את ‎ עצמו ‎ לקבל ‎ החלטות ‎ במקום‎ 
הממשלה ‎ והכנסת; ‎ הוא ‎ נוהג ‎ בחוסר ‎ אחריות ‎ וגורם ‎ לבזבוז‎ 
כסף ‎ ממשלתי‎ ;  הוא ‎ מבאיש ‎ את ‎ ריחה ‎ של ‎ הממשלה. ‎ האמנם ‎ ? 
מי ‎ מזלזל ‎ בכנסת?‎ 

שטייניץ ‎ מציג ‎ עצמו ‎ כמגן ‎ על ‎ כבודה ‎ של ‎ הכנסת ‎ ועל‎ 
סמכויותיה. ‎ הכיצד, ‎ הרעים, ‎ מעז ‎ בית ‎ המשפט ‎ העליון ‎ לבטל‎ 
את ‎ החוק, ‎ שחוקקה ‎ הכנסת ‎ בדבר ‎ הפרטה ‎ של ‎ בתי ‎ סוהר?‎ 

אך ‎ מה ‎ לעשות, ‎ והפוסל ‎ במומו ‎ פוסל. ‎ הגוף ‎ שבאופן‎ 
שיטתי ‎ אינו ‎ מבצע ‎ חוקים ‎ והחלטות ‎ של ‎ הכנסת ‎ הוא ‎ דווקא‎ 
הממשלה.‎ 

ב-1999 ‎ שבה ‎ וחוקקה ‎ הכנסת ‎ את ‎ חוק ‎ חינוך ‎ חינם ‎ לבני ‎ 3-4 
(גני ‎ טרום ‎ חובה). ‎ נקבע ‎ אז, ‎ בהסכמת ‎ הממשלה, ‎ כי ‎ יישום‎ 
החוק ‎ יושלם ‎ תוך ‎ עשור. ‎ הגיעה ‎ שנת ‎ 2009, ‎ אך ‎ החוק ‎ לא‎ 
בוצע, ‎ משום ‎ שהאוצר ‎ לא ‎ תיקצב ‎ אותו. ‎ ב״חוק ‎ ההסדרים",‎ 
שאושר ‎ השנה, ‎ צוין ‎ שהחוק ‎ יבוצע, ‎ אם ‎ ירצה ‎ האוצר, ‎ תוך‎ 
שש ‎ שנים.‎ 

במקרה ‎ של ‎ חוק ‎ חינוך ‎ חינם ‎ לבני ‎ 3-4, ‎ הממשלה ‎ היא ‎ שלא‎ 
מבצעת ‎ חוק ‎ של ‎ הכנסת ‎ ורומסת ‎ את ‎ כבודה. ‎ הממשלה, ‎ "לא‎ 
בא ‎ לה" ‎ לדאוג ‎ לילדי ‎ הגן ‎ ולמשפחות ‎ הצעירות. ‎ אך ‎ נניח‎ 
שהורים ‎ היו ‎ עותרים ‎ לבג״ץ ‎ נגד ‎ אי-ביצוע ‎ החוק, ‎ שחוקקה‎ 
הכנסת, ‎ ובג״ץ ‎ היה ‎ מקבל ‎ את ‎ העתירה. ‎ שטייניץ ‎ היה ‎ פוסק‎ 
מייד ‎ שזה ‎ נורא ‎ ואיום, ‎ כי ‎ בג״ץ ‎ "נוהג ‎ בהפקרות ‎ שעולה‎ 
למדינה ‎ מיליארדים", ‎ כשהוא ‎ דורש ‎ מהממשלה ‎ לכבד ‎ את‎ 
הכנסת ‎ ולבצע ‎ חוק ‎ חברתי ‎ חשוב.‎ 
החלטות ‎ שבג״ץ ‎ מקבל, ‎ ואלה ‎ שאינו ‎ מקבל‎ 

שטייניץ ‎ מאשים ‎ את ‎ בית ‎ המשפט ‎ העליון ‎ בהבאשת ‎ ריחה‎ 
של ‎ הממשלה. ‎ לדידו, ‎ השופטים ‎ דואגים ‎ לרייטינג ‎ של ‎ עצמם‎ 
ופוגעים ‎ ברייטינג ‎ של ‎ הממשלה. ‎ לדבריו, ‎ יוצא ‎ לממשלה ‎ שם‎ 
רע ‎ כשהיא ‎ מסרבת ‎ למשל, ‎ להכיר ‎ בהוצאות ‎ לטיפול ‎ בילדים‎ 
כהוצאה ‎ מוכרת, ‎ או ‎ כשאינה ‎ מבצעת ‎ את ‎ החלטותיה ‎ ואינה‎ 
ממגנת ‎ את ‎ בתי ‎ הספר ‎ בשדרות.‎ 

אך ‎ מי ‎ שפוגע ‎ בדימוי ‎ של ‎ הממשלה ‎ היא ‎ הממשלה ‎ עצמה,‎ 
ובית ‎ המשפט ‎ העליון ‎ רק ‎ מציב ‎ מולה ‎ מראה, ‎ המראה ‎ לכולנו‎ 
את ‎ פני ‎ הממשלה.‎ 

בית ‎ המשפט ‎ העליון ‎ לא ‎ פסק ‎ נגד ‎ מדיניות ‎ הממשלה‎ 
בנושאים ‎ תקציביים ‎ ערכיים. ‎ כך, ‎ למשל, ‎ דחה ‎ את ‎ העתירה,‎ 
שהוגשה ‎ ב-2003, ‎ נגד ‎ הקיצוץ ‎ האכזרי ‎ בקיצבת ‎ הזקנה,‎ 
והכריז, ‎ כי ‎ הוא ‎ סומך ‎ על ‎ הממשלה, ‎ שתפתור ‎ את ‎ בעיית‎ 
הקשישים ‎ העניים.‎ 

לעומת ‎ זאת, ‎ קיבל ‎ בית ‎ המשפט ‎ העליון ‎ החלטות‎ 
המחייבות ‎ את ‎ הממשלה ‎ להוציא ‎ את ‎ כספי ‎ התקציב ‎ באופן‎ 
שוויוני. ‎ כאלה ‎ היו, ‎ למשל, ‎ הכרעות ‎ בג‎ "ץ ‎ בנושא ‎ שילוב‎ 
ילדים ‎ עם ‎ מוגבלויות ‎ בחינוך ‎ הרגיל, ‎ בנושא ‎ הספקת ‎ חשמל‎ 


לבתי ‎ הספר ‎ בפזורה ‎ הבדואית ‎ בנגב, ‎ או ‎ בנושא ‎ ההכרה‎ 
בהוצאות ‎ לטיפול ‎ בילדים ‎ כמו ‎ בהוצאות ‎ אחרות ‎ (נסיעות‎ 
לחו״ל, ‎ ארוחות ‎ במסעדות).‎ 

בהחלטה ‎ שביטלה ‎ את ‎ הפרטת ‎ בתי ‎ הסוהר, ‎ הוסיף ‎ בית‎ 
המשפט ‎ העליון ‎ עוד ‎ עקרון ‎ חשוב: ‎ המדינה ‎ אינה ‎ רשאית‎ 
להפריט ‎ את ‎ הסמכויות ‎ הייחודיות ‎ שלה, ‎ לרבות ‎ הסמכות‎ 
להחזיק ‎ אדם ‎ בכלא ‎ ולהפעיל ‎ כפייה ‎ שלטונית.‎ 

כאן ‎ בדיוק ‎ מסתתרת ‎ הסיבה ‎ האמיתית ‎ להשתלחות ‎ של‎ 
שטייניץ ‎ בבית ‎ המשפט ‎ העליון. ‎ הוא ‎ ופקידי ‎ האוצר ‎ יודעים,‎ 
שבג״ץ ‎ אינו ‎ מתערב ‎ בנושאים ‎ ערכיים ‎ של ‎ אי-צדק ‎ חברתי‎ 
בתקציב ‎ המדינה, ‎ של ‎ הפרטות ‎ של ‎ שירותים ‎ חברתיים, ‎ של‎ 
הטבות ‎ מס ‎ לעשירים ‎ וקיצוץ ‎ בקיצבות ‎ הביטוח ‎ הלאומי. ‎ אך‎ 
הממשלה ‎ אינה ‎ מסתפקת ‎ בכך.‎ 
הסיבה ‎ האמיתית‎ 

שטייניץ, ‎ המבטא ‎ נאמנה ‎ את ‎ מדיניות ‎ נתניהו ‎ (שהוא,‎ 
כהגדרתו, ‎ שר ‎ אוצר ‎ על), ‎ מנסה ‎ להלך ‎ אימים ‎ על ‎ השופטים,‎ 
כדי ‎ שייסוגו ‎ גם ‎ מהעקרונות ‎ של ‎ שוויון ‎ ושל ‎ בלעדיות‎ 
הממשלה ‎ בהפעלת ‎ כפייה ‎ על ‎ האזרחים.‎ 

אך ‎ ויתור ‎ על ‎ עקרון ‎ השוויון, ‎ משמעותו ‎ היא, ‎ שהרוב‎ 
הסובל ‎ מאפליה ‎ בהיבטים ‎ כאלה ‎ או ‎ אחרים ‎ (נשים, ‎ ערבים,‎ 
נכים, ‎ קשישים, ‎ ילדים, ‎ מהגרי ‎ עבודה, ‎ להט״בים) ‎ אפילו ‎ לא‎ 
יוכל ‎ לנסות ‎ להגן ‎ על ‎ עצמו ‎ מפני ‎ הרשויות ‎ הממשלתיות‎ 
המדירות ‎ והמפלות.‎ 


מ׳ ‎ שפוגע ‎ בדימוי ‎ של ‎ הממשלה‎ 
היא ‎ הממשלה ‎ עצמה,‎ 

ובית ‎ המשפט ‎ העליון ‎ רק ‎ מציב ‎ מולה ‎ מראה,‎ 
המראה ‎ לכולנו ‎ את ‎ פני ‎ הממשלה.‎ 


לכן ‎ ההסתערות ‎ המתוכננת ‎ של ‎ שטייניץ ‎ והאוצר ‎ על ‎ בית‎ 
המשפט ‎ העליון ‎ אינה ‎ בגדר ‎ הגנה ‎ על ‎ הממשלה ‎ "המסכנה",‎ 
אלא ‎ מתקפה ‎ על ‎ עצם ‎ היותה ‎ של ‎ ישראל ‎ מדינה ‎ דמוקרטית,‎ 
כלומר: ‎ מדינה ‎ המכבדת ‎ את ‎ עקרון ‎ השוויון ‎ בין ‎ האזרחים‎ 
ופועלת ‎ לפיו.‎ 

אמנם ‎ שטייניץ ‎ לא ‎ למד ‎ כלכלה ‎ וטרם ‎ מלאה ‎ אפילו ‎ שנה‎ 
לכהונתו ‎ כשר ‎ האוצר, ‎ אך ‎ הוא ‎ כבר ‎ הפנים ‎ את ‎ תפיסת ‎ העולם‎ 
הניאו-ליברלית ‎ של ‎ משרדו, ‎ על ‎ מסקנותיה ‎ הברורות: ‎ הפרטה‎ 
זה ‎ תמיד ‎ טוב ‎ (להון); ‎ הטבות ‎ במס ‎ הכנסה ‎ ובמס ‎ חברות ‎ - 
מועילות ‎ (להון); ‎ גידול ‎ בהוצאות ‎ המשפחות ‎ לבריאות ‎ הוא‎ 
גילוי ‎ של ‎ אחריות‎ (למי ‎ שיכול ‎ לממן ‎ את ‎ ההוצאה)‎ ;  הממשלה‎ 
אינה ‎ צריכה ‎ למנוע ‎ סגירת ‎ מפעלים ‎ ופיטורים ‎ (מובטלים‎ 
יוצרים ‎ לחץ ‎ להורדת ‎ שכר, ‎ וזה ‎ דווקא ‎ טוב ‎ למעבידים), ‎ וכן‎ 
הלאה.‎ 

ואי-אפשר ‎ שלא ‎ להצביע ‎ גם ‎ על ‎ התזמון ‎ המופלא‎ :  שטייניץ‎ 
נשא ‎ את ‎ נאום ‎ האנטי-שוויון ‎ שלו ‎ דווקא ‎ ביום ‎ זכויות ‎ האדם‎ 
הבינלאומי, ‎ שחל ‎ ב-10 ‎ בדצמבר...‎ 


עובדים‎ /4‎ 


פועלי ‎ מצרים ‎ -  תנועת ‎ מחאה ‎ המונית‎ 

השביתה ‎ הגדולה ‎ החלה, ‎ כאשר ‎ שלושת ‎ אלפי ‎ בשים ‎ נטשו ‎ את ‎ קווי ‎ הייצור.‎ 


"העובדים ‎ במצרים ‎ היו ‎ לתנועת ‎ מחאה ‎ המונית. ‎ זו ‎ תנועה‎ 
מעמדית ‎ רחבה ‎ ללא ‎ תקדים ‎ בתולדות ‎ מדינה ‎ זו״ ‎ -  הדגיש‎ 
פרום׳ ‎ גיואל ‎ ביינין ‎ בהרצאה ‎ שנשא ‎ בשבוע ‎ שעבר ‎ במסגרת‎ 
בית ‎ הספר ‎ למרקסיזם ‎ במכללת ‎ הגדה ‎ השמאלית ‎ בתל-אביב.‎ 

במרכז ‎ הרצאתו ‎ של ‎ פרופ׳ ‎ ביינין ‎ עמדו ‎ המשבר‎ 
הקפיטליסטי ‎ והניאו-ליברליזם ‎ והשלכותיהם ‎ על ‎ מצרים.‎ 
ביינין ‎ נמנה ‎ עם ‎ חוקרי ‎ מצרים ‎ הנודעים ‎ ביותר, ‎ והוא ‎ התמחה‎ 
בתולדות ‎ תנועת ‎ הפועלים ‎ וקורות ‎ השמאל ‎ בארץ ‎ הנילוס.‎ 
ביינין ‎ מלמד ‎ באוניברסיטת ‎ סטנפורד ‎ היוקרתית, ‎ ובעבר ‎ כיהן‎ 
כנשיא ‎ איגוד ‎ חוקרי ‎ המזרח־התיכון. ‎ ען ‎ חיבוריו ‎ נמנה ‎ הספר‎ 
״עובדים ‎ על ‎ גדות ‎ הנילוס״ ‎ (700 ‎ עמודים), ‎ שראה ‎ אור‎ 
באנגלית ‎ ובערבית ‎ -  הספר ‎ המקיף ‎ ביותר ‎ על ‎ אודות ‎ תנועת‎ 
הפועלים ‎ המצרית. ‎ ביינין ‎ פעיל ‎ למען ‎ שלום ‎ ישראלי-פלסטיני‎ 
ולמען ‎ נסיגת ‎ ישראל ‎ מהשטחים ‎ שנכבשו ‎ ביוני ‎ 1967.‎ 

בהרצאתו ‎ סקר ‎ ביינין ‎ את ‎ המחאה ‎ הפועלית, ‎ שהחלה ‎ ב-‎ 
1998  ונמשכת ‎ גם ‎ היום. ‎ בעשור ‎ שחלף, ‎ פרצו ‎ במצרים ‎ יותר‎ 
מ-2,600 ‎ סכסוכי ‎ העבודה ‎ שבהם ‎ נטלו ‎ חלק ‎ כשני ‎ מיליון‎ 
עובדים. ‎ "אחד ‎ מכל ‎ עשרה ‎ עובדים ‎ במצרים ‎ שבת, ‎ הפגין ‎ או‎ 
נקט ‎ עיצומים ‎ במסגרת ‎ סכסוך ‎ עבודה. ‎ זה ‎ שיעור ‎ השתתפות‎ 
במאבק ‎ מעמדי ‎ שאין ‎ לו ‎ תקדים ‎ במצרים ‎ וגם ‎ לא ‎ בעולם‎ 
הערבי ‎ כולו. ‎ לפי ‎ נתונים ‎ חלקיים, ‎ שאספו ‎ פעילים ‎ בשטח,‎ 
במחצית ‎ הראשונה ‎ של ‎ 2009  פרצו ‎ 250  סכסוכי ‎ עבודה,‎ 
שכללו ‎ שביתות ‎ ארוכות. ‎ ייתכן ‎ ומספר ‎ סכסוכי ‎ העבודה ‎ הוא‎ 
גבוה ‎ בהרבה. ‎ נקבל ‎ תמונה ‎ ברורה ‎ יותר ‎ עם ‎ השלמת ‎ איסוף‎ 
הנתונים״ ‎ -  הדגיש ‎ ביינין.‎ 

חשוב ‎ לציין, ‎ שרוב ‎ סכסוכי ‎ עבודה ‎ פרצו ‎ מחוץ ‎ למסגרות‎ 
של ‎ פדרציית ‎ האיגודים ‎ המקצועיים ‎ הרשמית, ‎ הנשלטת ‎ בידי‎ 
השלטון. ‎ לפי ‎ הערכה, ‎ כאלף ‎ ועדי ‎ עובדים ‎ נבחרו ‎ ישירות‎ 
במקומות ‎ העבודה ‎ שונים, ‎ והם ‎ פועלים ‎ עצמאית, ‎ ולא‎ 
במסגרת ‎ הפדרציה, ‎ המצדדת ‎ בעמדותיה ‎ הניאו-ליברליות ‎ של‎ 
הממשלה. ‎ הגידול ‎ הרב ‎ ביותר ‎ בסכסוכי ‎ עבודה ‎ ובשביתות‎ 
נרשם ‎ לאחר ‎ שהנשיא ‎ מוברק ‎ מינה ‎ את ‎ אחמד ‎ נסיף ‎ כראש‎ 
ממשלה. ‎ נסיף ‎ מנסה, ‎ מאז ‎ 2004, ‎ להעמיק ‎ את ‎ המדיניות‎ 
הניאו-ליברלית, ‎ הכוללת ‎ הפרטות ‎ רבות. ‎ ״רק ‎ בשנת ‎ 2004,‎ 
עם ‎ מינויו ‎ של ‎ נסיף ‎ כראש ‎ ממשלה, ‎ נרשמו ‎ 200  סכסוכי‎ 
עבודה, ‎ ומאז, ‎ ומדי ‎ שנה, ‎ מספרם ‎ רק ‎ גדל״ ‎ -  ציין ‎ ביינין.‎ 
עובדי ‎ ענף ‎ הטקסטיל ‎ בראש ‎ המחאה‎ 

מכל ‎ המגזרים ‎ השובתים, ‎ הפועלים ‎ בענף ‎ הטקסטיל ‎ הם‎ 
הנחושים ‎ והלוחמניים ‎ ביותר. ‎ השביתות ‎ פרצו ‎ ופורצות‎ 
בייחוד ‎ במפעלי ‎ הטקסטיל ‎ הרבים ‎ שהופרטו, ‎ שבהם ‎ סופגים‎ 
הפועלים ‎ פגיעות ‎ קשות ‎ במעמדם, ‎ בביטחונם ‎ התעסוקתי ‎ ואף‎ 
ברמת ‎ שכרם. ‎ לפי ‎ נתוני ‎ האו״ם, ‎ קו ‎ העוני ‎ העולמי ‎ נקבע‎ 
כהכנסה ‎ של ‎ שני ‎ דולרים ‎ ליום ‎ לנפש. ‎ הכנסתם ‎ של ‎ 40  אחוזים‎ 
מהעובדים ‎ במצרים ‎ נופלת ‎ מקו ‎ העוני ‎ העולמי; ‎ רבים ‎ מהם‎ 
פועליות ‎ ופועלים ‎ בענף ‎ הטקסטיל.‎ 

פרופ׳ ‎ ביינין ‎ ציין ‎ את ‎ תפקידן ‎ של ‎ הנשים ‎ במאבקים ‎ אלה.‎ 
רבות ‎ מהן ‎ -  ראשי ‎ משפחה ‎ (אחוז ‎ הגירושין ‎ במצרים ‎ הוא ‎ בין‎ 
הגבוהים ‎ באזור), ‎ שלא ‎ מהססות ‎ לצאת ‎ לרחובות, ‎ להנהיג‎ 
שביתות ‎ ולפעול ‎ כתף ‎ אל ‎ כתף ‎ יחד ‎ עם ‎ עמיתיהם ‎ הגברים.‎ 


"אחת ‎ השביתות ‎ החשובות ‎ והמפורסמות ‎ ביותר ‎ נרשמה‎ 
באזור ‎ התעשייה ‎ של ‎ מחאלה ‎ אל-קוברה, ‎ במפעלי ‎ הטקסטיל,‎ 
המעסיקים ‎ רבבות ‎ פועלים. ‎ השביתה ‎ הגדולה ‎ במפעלים ‎ אלה‎ 
החלה, ‎ כאשר ‎ שלושת ‎ אלפי ‎ נשים ‎ נטשו ‎ את ‎ קווי ‎ הייצור‎ 
והחלו ‎ לצעוד ‎ לאורכו ‎ ולרוחבו ‎ של ‎ המפעל ‎ וקראו ‎ ׳שביתה,‎ 
שביתה! ‎ הנה ‎ הנשים, ‎ אבל ‎ איפה ‎ הגברים?׳. ‎ מתארים ‎ את‎ 
מצרים ‎ כ׳חברה ‎ מסורתית׳ ‎ אבל ‎ בכל ‎ הנוגע ‎ למאבק ‎ המעמדי,‎ 
אין ‎ מחיצות ‎ בין ‎ גברים ‎ לנשים, ‎ לרבות ‎ הנשים ‎ הלבושות‎ 
בלבוש ‎ המסורתי ‎ ביותר״ ‎ -  הדגיש ‎ פרופ׳ ‎ ביינין.‎ 
המגבלות ‎ של ‎ המאבק‎ 

לדברי ‎ ביינין, ‎ "מאבק ‎ העובדים ‎ במצרים ‎ הוא ‎ המאבק‎ 
ההמוני ‎ ביותר ‎ והרחב ‎ ביותר, ‎ שנרשם ‎ בשנים ‎ האחרונות‎ 
במזרח ‎ התיכון ‎ כולו". ‎ אך ‎ חרף ‎ ההמוניות ‎ של ‎ מאבק‎ 
העובדים, ‎ הוא ‎ סובל ‎ ממגבלות ‎ רבות. ‎ אחת ‎ מהן ‎ היא ‎ העדר‎ 
תיאום ‎ וקשר ‎ בין ‎ עובדי ‎ המגזרים ‎ השובתים ‎ והנאבקים. ‎ לרוב,‎ 
מוקמות ‎ רשתות ‎ מקומיות ‎ של ‎ סולידריות ‎ עם ‎ השובתים, ‎ אך‎ 
לא ‎ קיימים ‎ מגנון ‎ או ‎ רשת ‎ כלל-ארצית. ‎ מגבלה ‎ שנייה ‎ היא,‎ 
העדר ‎ השמאל ‎ וארגוניו ‎ מזירת ‎ המאבקים, ‎ פרט ‎ לפעילויות‎ 
סולידריות ‎ בעלות ‎ היקף ‎ מצומצם. ‎ והמגבלה ‎ השלישית ‎ היא,‎ 
שוועדי ‎ העובדים, ‎ הנאבקים ‎ בפדרציית ‎ האיגודים ‎ הפרו-‎ 
ממשלתית, ‎ טרם ‎ הצליחו ‎ לבנות ‎ חלופה. ‎ עד ‎ עתה ‎ הוקם ‎ רק‎ 
איגוד ‎ מקצועי ‎ אחד, ‎ שאינו ‎ סר ‎ למרותה ‎ של ‎ הפדרציה: ‎ איגוד‎ 
גובי ‎ המס, ‎ ןזאת, ‎ לאחר ‎ שביתה ‎ ממושכת.‎ 

בתשובה ‎ לשאלה: ‎ "האם ‎ מחאת ‎ העובדים ‎ תגרום ‎ לפיצוץ‎ 
חברתי ‎ רבתי ‎ במצרים ‎ ולהתמוטטות ‎ המשטר ‎ הפרו-‎ 
אמריקאי?", ‎ השיב ‎ פרופ׳ ‎ ביינין:‎ 

"לעת ‎ עתה, ‎ המחאה ‎ הפועלית ‎ אינה ‎ מאתגרת ‎ את ‎ הסדר‎ 
החברתי ‎ הקיים. ‎ אבל ‎ למאבקי ‎ עובדים ‎ יש ‎ דינמיקה ‎ משלהם.‎ 
לכן ‎ אפילו ‎ כאשר ‎ איש ‎ אינו ‎ מבחין ‎ במגמות ‎ חדשות ‎ במאבק,‎ 
דווקא ‎ אז, ‎ יכולה ‎ להיווצר ‎ מחאה ‎ פועלית ‎ המונית ‎ בעלת ‎ אופי‎ 
פוליטי, ‎ שתציב ‎ את ‎ עצמה ‎ בהתנגשות ‎ חזיתית ‎ עם ‎ השלטון.‎ 

חשוב ‎ לציין, ‎ כי ‎ השנה ‎ נרשמה ‎ עליית ‎ מדרגה ‎ במאבקי‎ 
העובדים ‎ במצרים. ‎ עד ‎ עתה, ‎ היו ‎ אלה ‎ מאבקים ‎ למען ‎ השכר‎ 
והביטחון ‎ התעסוקתי, ‎ או ‎ נגד ‎ ההנהלות ‎ שהפעילו ‎ שיטות‎ 
ניצול ‎ חריפות. ‎ עתה ‎ נשמעים ‎ יותר ‎ קולות, ‎ הדורשים ‎ לבטל‎ 
כליל ‎ את ‎ כל ‎ ההפרטות ‎ שנעשו ‎ במצרים ‎ בעשור ‎ האחרון.‎ 
וישנם ‎ הדורשים ‎ להעביר ‎ את ‎ המפעלים ‎ לידי ‎ העובדים, ‎ ולאו‎ 
דווקא ‎ בדרכי ‎ נועם״.‎ _ 

האימפריאליזם ‎ האמריקאי ‎ במתקפה‎ 
ברחבי ‎ אמריקה ‎ הלטינית‎ 

פידל ‎ קסטרו, ‎ מנהיג ‎ המהפכה ‎ הקובנית, ‎ הזהיר ‎ (13.12),‎ 

כי ‎ לא ‎ ניתן ‎ לסמוך ‎ על ‎ "חיוכו ‎ האדיב" ‎ של ‎ נשיא ‎ ארה״ב ‎ ברק‎ 
אובאמה, ‎ וכי ‎ ואשינגטון ‎ חורשת ‎ מזימות ‎ נגד ‎ ממשלות‎ 
השמאל ‎ באמריקה ‎ הלטינית, ‎ כולל ‎ זו ‎ של ‎ ונצואלה.‎ 

במכתבו ‎ של ‎ קסטרו, ‎ אותו ‎ קרא ‎ נשיא ‎ ונצואלה ‎ הוגו ‎ צ׳אבס‎ 
בכנס ‎ בהוואנה ‎ של ‎ מנהיגי ‎ "אלבה", ‎ ברית ‎ המדינות ‎ באמריקה‎ 
הלטינית, ‎ נכתב, ‎ כי ‎ האימפריאליזם ‎ האמריקאי ‎ פתח ‎ במתקפה‎ 
נגד ‎ הכוחות ‎ העממיים ‎ ברחבי ‎ היבשת.‎ 


ההר ‎ ההווה‎ /5‎ 


מה ‎ בין ‎ פאשיזם ‎ לאתנוקרטיה?‎ 

מאת ‎ דן ‎ יהב‎ 

ברב-שיח ‎ "סכנת ‎ הפאשיזם ‎ בישראל", ‎ שנערך ‎ בת״א‎ 
ביוזמת ‎ מק״י ‎ (13.12), ‎ ציינו ‎ שני ‎ הדוברים ‎ -  ח״כ ‎ ד״ר ‎ דב‎ 
הנין ‎ ועיסאם ‎ מח׳ול, ‎ שמדינת ‎ ישראל ‎ אינה ‎ פאשיסטית, ‎ אך‎ 
הדגישו ‎ שהמדינה ‎ והחברה ‎ מצויות ‎ במדרון ‎ חלקלק ‎ לקראת‎ 
פאשיזם, ‎ כיוון ‎ שקיימים ‎ בה ‎ תהליכי ‎ פאשיזציה ‎ מסוכנים.‎ 

אם ‎ כן, ‎ כיצד ‎ עלינו ‎ להגדיר ‎ את ‎ המשטר ‎ הנוהג ‎ והמתפתח‎ 
בישראל? ‎ נראה ‎ לי, ‎ שההגדרה ‎ ההולמת ‎ היא ‎ אתנוקרטיה.‎ 

פאשיזם ‎ הוא ‎ סוג ‎ של ‎ משטר ‎ לאומני, ‎ גזעני- ‎ קיצוני ‎ ורודני,‎ 
המעדיף ‎ את ‎ הקורפורציה ‎ על-פני ‎ כלכלה ‎ דמוקרטית‎ 
ושוויונית. ‎ בראש ‎ משטר ‎ פאשיסטי ‎ יעמוד, ‎ לרוב, ‎ דיקטטור,‎ 
שיגביל ‎ את ‎ זכויות ‎ הפרט ‎ ויתיר ‎ את ‎ קיומה ‎ של ‎ מפלגה ‎ אחת ‎ ־ 
מפלגתו. ‎ המשטר ‎ ימנע ‎ מאבק ‎ מעמדי, ‎ יפזר ‎ איגודים‎ 
מקצועיים, ‎ והמליטריזם ‎ יהיה ‎ השיטה ‎ המועדפת ‎ לפתרון‎ 
בעיות ‎ לאומיות ‎ שונות‎ (ישנם ‎ מאפיינים ‎ נוספים).‎ 

האתנוקרטיה ‎ מאופיינת ‎ בהעדפה ‎ של ‎ אתנוס ‎ (לאום) ‎ אחד‎ 
על ‎ פני ‎ משנהו. ‎ בקבוצה ‎ המועדפת ‎ מטפחים ‎ כלפי ‎ האחר ‎ יחס‎ 
של ‎ חשדנות ‎ ואיבה, ‎ המתורץ ‎ בשוני ‎ ובזרות. ‎ במשטר‎ 
האתנוקרטי ‎ הישראלי ‎ מוצגת ‎ התרבות ‎ היהודית- ‎ ציונית‎ 
כטובה ‎ מכולן, ‎ בעוד ‎ שתרבויות ‎ אחרות ‎ נחותות.‎ 

אתנוקרטיה ‎ קיצונית ‎ מונעת ‎ את ‎ "הטוב ‎ המשותף" ‎ מבני ‎ עם‎ 
אחר, ‎ גם ‎ אם ‎ הם ‎ בעלי ‎ אזרחות ‎ פורמלית ‎ שווה. ‎ כך ‎ מקופח‎ 
האתנוס ‎ השני ‎ בתשתיות, ‎ בחינוך, ‎ בזכויות ‎ אזרחיות, ‎ בחוקים‎ 
מפלים ‎ ייחודיים, ‎ ביכולת ‎ לרכישת ‎ קרקע ‎ ובית ‎ מגורים,‎ 
במקומות ‎ עבודה ‎ ועוד.‎ 

כאשר ‎ העם ‎ המופלה ‎ לרעה ‎ נאבק ‎ לזכויותיו, ‎ הוא ‎ מוקע‎ 
כ "גייס ‎ חמישי", ‎ כ״אויב ‎ העם", ‎ כסוכן ‎ זר. ‎ חברת-הרוב‎ 
מצדיקה ‎ לרוב ‎ את ‎ קיפוחו ‎ ומעשי ‎ אלימות ‎ המופעלים ‎ נגדו.‎ 

משטר ‎ אתנוקרטי ‎ מקדם ‎ את ‎ תרבותה ‎ של ‎ הקבוצה‎ 
המועדפת ‎ ומתעלם ‎ מהתרבות ‎ ומההיסטוריה ‎ של ‎ הזולת. ‎ כך‎ 
מספר ‎ הלומדים ‎ ערבית ‎ במערכת ‎ החינוך ‎ העברית ‎ הוא ‎ נמוך‎ 
ביותר, ‎ ואילו ‎ מספרי ‎ הלימוד ‎ נמחקת ‎ ההיסטוריה ‎ הפלסטינית.‎ 
האתנוקרטיה ‎ עושה ‎ הכל, ‎ כדי ‎ להפחית ‎ את ‎ ייצוגו ‎ של ‎ העם‎ 
האחר ‎ בבית ‎ הנבחרים ‎ ונציגיו ‎ אינם ‎ מוזמנים ‎ לקואליציה.‎ 

בתנאים ‎ מסוימים ‎ (משבר ‎ כלכלי ‎ ממושך, ‎ מלחמה ‎ ארוכה),‎ 
עלול ‎ משטר ‎ אתנוקרטי ‎ להידרדר ‎ לפאשיזם, ‎ ולכן ‎ חייבים‎ 
ליצור ‎ מנגנונים ‎ למניעת ‎ התממשותה ‎ של ‎ סכנה ‎ זו.‎ 

על ‎ הקושי ‎ לגייס ‎ ציבור ‎ רחב ‎ למערכה ‎ נגד ‎ משטר‎ 
האתנוקרטיה ‎ ונגד ‎ סכנת ‎ הפאשיזם ‎ הזוחל, ‎ כתב ‎ הכומר‎ 
מרטין ‎ נימולר, ‎ שהיה ‎ עצור ‎ במחנה ‎ הריכוז ‎ דכאו ‎ בתקופת‎ 
הפאשיזם ‎ הנאצי‎ בגרמניה:‎ 

כשלקחו ‎ את ‎ הקומוניסטים‎ 

לא ‎ אמרתי ‎ דבר, ‎ כ׳ ‎ לא ‎ הייתי ‎ קומוניסט.‎ 

ואז ‎ הם ‎ לקחו ‎ את ‎ היהודים,‎ 

ואני ‎ לא ‎ אמרתי ‎ דבר, ‎ כ׳ ‎ לא ‎ הייתי ‎ יהודי.‎ 

ואז ‎ הם ‎ לקחו ‎ את ‎ חברי ‎ האיגודים ‎ המקצועיים,‎ 

ואני ‎ לא ‎ אמרתי ‎ דבר, ‎ כ׳ ‎ לא ‎ הייתי ‎ חבר ‎ באיגוד ‎ מקצועי.‎ 

ואז ‎ הם ‎ לקחו ‎ את ‎ הקתולים, ‎ ואילו ‎ אני ‎ פרוטסטנטי.‎ 

ואז ‎ הם ‎ לקחו ‎ אות׳,‎ 

אבל ‎ כבר ‎ לא ‎ היה ‎ מ׳ ‎ שירים ‎ קולו ‎ למעני.‎ 


להעביר ‎ מפעלים ‎ כושלים‎ 
לבעלות ‎ העובדים‎ 

מאת ‎ גלעד ‎ נתן‎ 

הסיפור ‎ של ‎ מפעל ‎ תפרון, ‎ כמו ‎ מפעלים ‎ רבים ‎ אחרים, ‎ שיום‎ 
אחד ‎ התגלה ‎ כי ‎ קופתם ‎ ריקה ‎ ושהתחרות ‎ במפעלים ‎ זרים‎ 
עומדת ‎ לחסל ‎ אותם, ‎ חוזר ‎ על ‎ עצמו ‎ בשנים ‎ האחרונות. ‎ לא‎ 
מעט ‎ מפעלים, ‎ שבמשך ‎ שנים ‎ ייצרו ‎ בהצלחה ‎ מוצרים ‎ לשוק‎ 
בישראל ‎ או ‎ מיוצאים, ‎ באמצעות ‎ עובדים ‎ חרוצים ‎ ונאמנים,‎ 
ששכרם ‎ נמוך, ‎ נסגרו ‎ לאחר ‎ שהפכו ‎ ללא ‎ רווחיים.‎ 

המדינה, ‎ מצידה, ‎ מחפשת ‎ פעם ‎ אחר ‎ פעם ‎ את ‎ הפתרון‎ 
לאבטלה ‎ שתיווצר ‎ באותה ‎ שוקת ‎ שבורה ‎ של ‎ מתן ‎ הטבות‎ 
לבעלים ‎ פרטיים, ‎ שמחפשים ‎ לעצמם ‎ מקסום ‎ רווחים ‎ בכל‎ 
מחיר. ‎ לבעליהם ‎ של ‎ מפעלים ‎ בתחומי ‎ פעילות ‎ שונים, ‎ שסגרו‎ 
את ‎ שעריהם ‎ בשנים ‎ האחרונות, ‎ אין ‎ מחויבות ‎ למאבק‎ 
באבטלה. ‎ הם ‎ מחויבים ‎ רק ‎ להגדלת ‎ הרווח ‎ האישי ‎ שלהם.‎ 
הכלכלה ‎ הקפיטליסטית ‎ המודרנית ‎ בנויה ‎ על ‎ חיפוש ‎ הרווח.‎ 

העובדה ‎ שגיוס ‎ הון, ‎ מרכוז ‎ הון ‎ ומיקסום ‎ הון ‎ הם ‎ הקובעים‎ 
את ‎ גורלו ‎ של ‎ מפעל ‎ -  ולא ‎ היכולת ‎ של ‎ מפעל ‎ להתקיים‎ 
ולהעניק ‎ לעובדיו ‎ וגם ‎ לבעליו ‎ שכר ‎ הוגן ‎ -  היא ‎ אחת ‎ הרעות‎ 
החולות ‎ של ‎ השיטה ‎ הכלכלית ‎ הקיימת. ‎ שורשיה ‎ של ‎ שיטה ‎ זו‎ 
במעבר, ‎ שהחל ‎ בראשית ‎ המאה ‎ ה-19, ‎ מכלכלה ‎ מבוססת‎ 
ייצור ‎ לכלכלה ‎ מבוססת ‎ הון.‎ 

לאחר ‎ למעלה ‎ מ-30 ‎ שנה, ‎ בהן ‎ המדינה ‎ מעודדת ‎ משקיעים‎ 
לקנות ‎ מפעלים ‎ ולקיימם, ‎ כדי ‎ שהעובדים ‎ לא ‎ יהפכו‎ 
מובטלים, ‎ הגיע ‎ הזמן ‎ לנסות ‎ עוד ‎ דרך: ‎ במקום ‎ להשקיע‎ 
בעידוד ‎ השקעות ‎ הון, ‎ כדאי ‎ למדינה ‎ לערוך ‎ ניסוי.‎ 

דמיינו ‎ שמפעל ‎ כמו ‎ תפרון ‎ יועבר ‎ לרשות ‎ עובדיו ‎ במקום‎ 
להיסגר. ‎ באופן ‎ זה, ‎ תוכל ‎ המדינה ‎ להשקיע ‎ בעובדים‎ 
באמצעות ‎ הלוואה ‎ ללא ‎ ריבית ‎ לטווח ‎ ארוך ‎ למימון ‎ כל‎ 
שדרוש ‎ לחידוש ‎ העבודה ‎ במפעל. ‎ מדובר ‎ בהשקעה ‎ של ‎ כמה‎ 
מיליונים, ‎ שמטרתה ‎ לבחון ‎ את ‎ כדאיות ‎ קיומו ‎ של ‎ המפעל ‎ - 
לא ‎ כמכשיר ‎ להפקת ‎ עודפי ‎ הון ‎ ורווחים ‎ לבעלים, ‎ אלא‎ 
כמכשיר ‎ להבטחת ‎ קיומם ‎ של ‎ העובדים.‎ 

דמיינו ‎ לכם ‎ מפעל ‎ הפועל ‎ בקואופרטיב, ‎ בלי ‎ צורך ‎ להזרים‎ 
את ‎ ההון ‎ שמיוצר ‎ בו ‎ לכיסיהם ‎ של ‎ בעלים, ‎ שבזמנים ‎ טובים‎ 
חולבים ‎ את ‎ המפעל ‎ בלי ‎ להשאיר ‎ בקופתו ‎ כסף ‎ לימים‎ 
קשים. ‎ המדינה ‎ תוכל ‎ להתנות ‎ את ‎ ההלוואה ‎ הראשונית ‎ בכך,‎ 
שבמפעלים ‎ שיקבלו ‎ את ‎ ההלוואה ‎ ויעברו ‎ לרשות ‎ העובדים,‎ 
יופרש ‎ חלק ‎ ניכר ‎ מהרווח ‎ לקרנות, ‎ שיבטיחו ‎ את ‎ הקיום ‎ של‎ 
המפעל ‎ גם ‎ בימים ‎ קשים ‎ של ‎ ירידה ‎ בביקושים.‎ 

קואופרטיבים ‎ של ‎ ייצור ‎ ומכירה ‎ קיימים ‎ במקומות ‎ שונים‎ 
בעולם. ‎ הגיע ‎ הזמן ‎ לנסות ‎ את ‎ השיטה ‎ גם ‎ כאן. ‎ במקום‎ 
הטבות, ‎ מענקים ‎ והנחות ‎ במיסוי ‎ לבעלי ‎ הון, ‎ שמחפשים‎ 
רווחים, ‎ צריך ‎ להשקיע ‎ במי ‎ שמבקשים ‎ רק ‎ מקום ‎ עבודה‎ 
ומשכורת ‎ הוגנת. ‎ מפעלים ‎ הם ‎ לא ‎ רק ‎ השקעות ‎ הון, ‎ הם ‎ מקור‎ 
הקיום ‎ של ‎ עובדיהם.‎ 

הגיע ‎ הזמן ‎ להבין, ‎ שהדרך ‎ היחידה ‎ לשמור ‎ על ‎ קיומם ‎ של‎ 
מפעלים ‎ בתעשייה ‎ הישנה, ‎ הוא ‎ להוציא ‎ את ‎ המשתנה ‎ של‎ 
מיקסום ‎ רווחים ‎ מהמשוואה: ‎ מפעלים ‎ לשם ‎ קיום ‎ העובדים‎ 
בהם, ‎ ולא ‎ לשם ‎ הגדלת ‎ הונם ‎ של ‎ משקיעים ‎ ויזמים,‎ 
שמעוניינים ‎ לא ‎ בקיומה ‎ של ‎ קהילה, ‎ אלא ‎ בגריפת ‎ רווחים.‎ 

(קטעים ‎ ממאמר ‎ שפורסם ‎ באתר ‎ 1161ץ)‎ 


מבוות ‎ השמיוה ‎ בוש ‎ וומסות ‎ חוה׳ ‎ עבודה‎ 


בדיקות ‎ של ‎ משרד ‎ התמ״ת ‎ העלו ‎ ממצא ‎ חמור ‎ ביותר:‎ 
חברות ‎ השמירה ‎ והניקיון ‎ ממשיכות ‎ ברובן ‎ לפגוע ‎ בזכויות‎ 
העובדים ‎ לפי ‎ חוק.‎ 

מסיכום ‎ של ‎ בדיקות ‎ שנערכו ‎ מתחילת ‎ 2008, ‎ עולה ‎ כי ‎ ב-‎ 
70%  מ-205 ‎ החברות ‎ שנבדקו ‎ נמצאו ‎ הוכחות ‎ לעבירות ‎ על‎ 
חוקי ‎ העבודה. ‎ בחלק ‎ מהמקרים ‎ מדובר ‎ בעבירות ‎ פליליות,‎ 
כמו ‎ אי־ ‎ העברת ‎ ניכויים ‎ מהשכר ‎ ליעדם. ‎ על ‎ החברות ‎ הוטלו‎ 
300  קנסות ‎ מינהליים. ‎ בסכום ‎ כולל ‎ של ‎ 4.5  מיליון ‎ שקל.‎ 
בתמ״ת ‎ לא ‎ מסרו, ‎ באילו ‎ חברות ‎ מדובר.‎ 

העבירות ‎ העיקריות ‎ שנמצאו ‎ היו: ‎ אי-תשלום ‎ שכר‎ 
מינימום; ‎ אי-תשלום ‎ דמי ‎ חופשה ‎ שנתיים; ‎ אי-מתן ‎ הודעה‎ 
לעובד ‎ על ‎ תנאי ‎ עבודה; ‎ אי-מתן ‎ הודעה ‎ מוקדמת ‎ בדבר‎ 
פיטורים‎ ;  אי-העברת ‎ ניכויים ‎ שונים ‎ מהשכר ‎ ליעדם, ‎ בכלל ‎ זה‎ 
לטובת ‎ חיסכון ‎ פנסיוני; ‎ אי-תשלום ‎ גמול ‎ שעות ‎ נוספות;‎ 
והעסקה ‎ בשעות ‎ נוספות ‎ יותר ‎ מהמותר ‎ בחוק.‎ 

למרות ‎ שבשנה ‎ האחרונה ‎ גובר ‎ הלחץ ‎ על ‎ חברות ‎ שמירה‎ 
וניקיון ‎ לשפר ‎ את ‎ תנאי ‎ העובדים, ‎ הניסיונות ‎ להדק ‎ את‎ 
הפיקוח ‎ על ‎ יישום ‎ חוקי ‎ העבודה ‎ נתקלים ‎ בקושי ‎ רב ‎ בשל‎ 
המספר ‎ המצומצם ‎ מאוד ‎ של ‎ פקחים.‎ 

מפעל ‎ נוסף ‎ בצפון ‎ בסכנת ‎ סגירה‎ 

עוד ‎ מפעל ‎ בצפון ‎ נתון ‎ לסכנת ‎ סגירה: ‎ אחרי ‎ מפעלי‎ 
הטקסטיל ‎ תפרון ‎ ומוליתון, ‎ גם ‎ המפעל ‎ ב.א. ‎ אלקטרוניקה‎ 
בתפן, ‎ המעסיק ‎ מאה ‎ עובדים, ‎ עלול ‎ להיסגר. ‎ המפעל‎ 
קיים ‎ כבר ‎ 20  שנה ‎ ועוסק ‎ בהרכבות ‎ אלקטרוניות ‎ והלחמת‎ 
מעגלים ‎ מודפסים. ‎ רוב ‎ העובדים ‎ בו ‎ הן ‎ נשים, ‎ ורובן ‎ ממעלות-‎ 
תרשיחא. ‎ אשר ‎ שמואלי, ‎ יו״ר ‎ מרחב ‎ צפון ‎ בהסתדרות, ‎ ציין ‎ כי‎ 
מדיניות ‎ האוצר ‎ תהרוס ‎ מפעלים, ‎ שיכלו ‎ להמשיך ‎ ולתפקד.‎ 

עובדי ‎ אוניברסיטת ‎ בן־גוריון‎ 
הפגינו ‎ נגד ‎ הפרטת ‎ שירותים‎ 

עשרות ‎ מעובדי ‎ אוניברסיטת ‎ בן־גוריון ‎ הפגינו ‎ ב-15.12‎ 
בקמפוס ‎ בבאר-שבע. ‎ העובדים ‎ מחו ‎ על ‎ הפרטת ‎ חלק‎ 
משירותי ‎ האוניברסיטה ‎ ואי-קיום ‎ ההסכמים ‎ הקיבוציים‎ 
החתומים ‎ עם ‎ ההנהלה. ‎ ההפגנה ‎ היא ‎ צעד ‎ ראשון ‎ במחאות,‎ 
אשר ‎ העובדים ‎ מתכננים ‎ לאחר ‎ שהכריזו ‎ על ‎ סכסוך ‎ עבודה,‎ 
שאושר ‎ בידי ‎ מרחב ‎ ההסתדרות ‎ בבאר-שבע ‎ והאגף ‎ לאיגוד‎ 
מקצועי ‎ של ‎ ההסתדרות.‎ 

יום ‎ קודם ‎ להפגנה ‎ שיגרה ‎ הנהלת ‎ האוניברסיטה ‎ איגרת ‎ לכל‎ 
העובדים ‎ המנהליים ‎ והטכניים, ‎ בה ‎ נאמר ‎ כי ‎ ה״הפגנה ‎ אינה‎ 
מאושרת", ‎ וכי ‎ "הפגנות ‎ פוליטיות ‎ אסורות ‎ בתחום ‎ הקמפוס".‎ 
עוד ‎ נדרשו ‎ העובדים ‎ לחתום ‎ על ‎ שעון ‎ הנוכחות, ‎ כדי ‎ להצטרף‎ 
למחאה.‎ 

ממועצת ‎ העובדים ‎ נמסר, ‎ כי ‎ למרות ‎ התנכלות ‎ ההנהלה‎ 
וניסיונותיה ‎ למנוע ‎ את ‎ המאבק, ‎ המחאה ‎ תיפסק ‎ רק ‎ כאשר‎ 
ההנהלה ‎ תשים ‎ קץ ‎ להפרטות ‎ ולהעסקת ‎ עובדים ‎ שלא‎ 
במסגרת ‎ ההסכם ‎ הקיבוצי.‎ 


סרבנית ‎ כיבוש ‎ ־  למאסר ‎ שלישי‎ 

אור ‎ בן ‎ דוד, ‎ ממכתב ‎ השמיניסטים ‎ 2009-2010, ‎ נידונה‎ 
ב-15.12 ‎ ל-34 ‎ ימי ‎ מחבוש ‎ נוספים, ‎ שאותם ‎ היא ‎ מרצה ‎ בכלא‎ 
הצבאי ‎ לנשים ‎ בצריפין. ‎ זו ‎ תקופת ‎ הכליאה ‎ השלישית‎ 
ברציפות ‎ שלה, ‎ והפעם ‎ הרביעית ‎ שבה ‎ היא ‎ נשפטת ‎ בשל‎ 
סירובה ‎ להתגייס ‎ לצה״ל. ‎ אור ‎ צפויה ‎ להשתחרר ‎ מהכלא ‎ ב-14‎ 
בינואר, ‎ וייתכן ‎ שתיכלא ‎ שוב ‎ לאחר-מכן.‎ 

ביטויי ‎ תמיכה ‎ ניתן ‎ לשלוח ‎ לאור ‎ בן ‎ דוד ‎ בגלוית ‎ דואר, ‎ לפי‎ 
הכתובת: ‎ מ״א ‎ 6054025, ‎ כלא ‎ 400, ‎ ד״צ ‎ 02447, ‎ צה״ל; ‎ או‎ 
באמצעות ‎ פקס: ‎ 9579389-03. ‎ מומלץ ‎ מאוד ‎ לשלוח ‎ מכתבי‎ 
מחאה ‎ אל ‎ אהוד ‎ ברק, ‎ שר ‎ הביטחון, ‎ בפקס ‎ 6976711-03.‎ 

כנס ‎ עשור ‎ לבג״ץ ‎ העינויים‎ 

במלאות ‎ עשור ‎ להכרעת ‎ בג״ץ ‎ בנושא ‎ איסור ‎ עינויים‎ 
בישראל, ‎ יערוך ‎ הוועד ‎ נגד ‎ עינויים, ‎ בשיתוף ‎ המרכז ‎ האקדמי‎ 
למשפט ‎ ולעסקים ‎ ברמת ‎ גן, ‎ כנס ‎ בנושא. ‎ הכנס ‎ יתקיים ‎ בימים‎ 
27-29  בדצמבר ‎ במרכז ‎ האקדמי, ‎ רחוב ‎ בן ‎ גוריון ‎ 26, ‎ רמת-גן.‎ 

בכנס ‎ יידונו, ‎ בין ‎ היתר, ‎ בשאלות, ‎ האם ‎ בג״ץ ‎ אסר, ‎ או ‎ נתן‎ 
הכשר ‎ לעינויים‎ ;  עינויים ‎ כיום‎ ;  המאבק ‎ נגד ‎ עינויים‎ ;  והעדר‎ 
ענישה ‎ על ‎ עינויים ‎ בחקירות ‎ שב״כ,‎ _ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 

ביום ‎ ד/ ‎ 23  בדצמבר, ‎ בשעה ‎ 19.30 

מדינה ‎ אחת ‎ או ‎ שתי ‎ מדינות ‎ - 
מה ‎ הפתרון?‎ 

דיון ‎ בהשתתפות ‎ חנה ‎ ספרן ‎ ועיסאם ‎ מחול‎ 

מק״י ‎ -  מחוז ‎ ת״א-יפו‎ 

ביום ‎ ר, ‎ 25  בדצמבר, ‎ בשעות ‎ 11.00-13.30 
ברחוב ‎ אחד ‎ העם ‎ 70, ‎ ת״א, ‎ קומה ‎ ג׳‎ 

סדנא ‎ לכתיבה ‎ עיתונאית‎ 

המיועדת ‎ לפעילות ‎ ולפעילים, ‎ ניסיון ‎ מוקדם ‎ אינו ‎ מדרש.‎ 
לפרטים ‎ נוספים: ‎ 9.11־ 310. 01 ודו@10ח1‎ 

ישיבת ‎ ועד ‎ מחוז ‎ ת״א-יפו‎ 
לקראת ‎ ועידת ‎ המחוז‎ 

תתקיים ‎ ביום ‎ א׳, ‎ 27  בדצמבר, ‎ בשעה ‎ 19.00 
במועדון ‎ ברח׳ ‎ הס ‎ 5, ‎ ת״א‎ 

חיתמו ‎ על ‎ העצומה ‎ של ‎ חד״ש ‎ נגד ‎ ייקור ‎ המים‎ 

המים ‎ הם ‎ של ‎ כולנו ‎ ואסור ‎ שתאגידי ‎ המים ‎ של ‎ הרשויות‎ 
המקומיות ‎ יפלו ‎ קרבן ‎ לתאוות ‎ הבצע ‎ של ‎ בעלי ‎ ההון.‎ 
לחתימה ‎ על ‎ העצומה:‎ 

